IZVJEŠĆE O PROGRAMSKIM AKTIVNOSTIMA UDRUGE ZA 2018. GODINU

Ciljevi zadani za 2018.g ostvareni su skoro u potpunosti. Održani su koncerti u organizaciji Mješovitog pjevačkog zbora KUD-a te sudjelovanja na Smotrama i koncertima na poziv drugih udruga i institucija.

S našim Mješovitim zborom ostvarili smo izniman uspjeh i pobjedom na Županijskoj smotri 4. puta za redom ostvarili pravo sudjelovanja na 51. Državnim susretima u Rovinju. Tamo smo predstavljali naš grad i županiju i ostvarili odličan rezultat osvojivši srebrnu plaketu među 12. najboljih zborova iz cijele Hrvatske. Naš nastup okarakteriziran je kao izuzetno kvalitetan i primijećeno je veliko poboljšanje u kvaliteti izvedbi te smo dobili poticaj za nastavak našeg predanog rada na kvaliteti i sve zahtjevnijem repertoaru zbora.

Održani su također koncerti u organizaciji Mješovitog pjevačkog zbora KUD-a u povodu proslave obljetnice rođenja i smrti Bana Jelačića. Koncert „Banu u čast“ za obljetnicu rođenja Bana Jelačića pomakli smo sa tradicionalnog termina za Dane grada na 01.12. zbog sudjelovanja na Državnoj smotri zborova te Obljetničkog orguljaškog koncerta našeg dirigenta Hrvoja Banaja te smo zaključili da se naš koncert nakon Banajevog ne bi dobro uklopio a i zbog brojnih organizacijskih obaveza bilo bi nam to sve teško organizirati. To se pokazalo kao dobra odluka te je koncert održan u vrijeme kada u gradu nema toliko događanja i bio je iznimno dobro posječen.

Posebna čast bila nam je tada ugostiti Mađarski gradski zbor sv. Martina gdje smo lani sudjelovali na Festivalu sv. Martina u sklopu kojeg se održava i završni koncert zborova u Crkvi sv. Martina u Szombothelyu u Mađarskoj, rodnom gradu sv. Martina gdje smo po prvi puta predstavljali Hrvatsku i grad Zaprešić.

Jelačić se predstavio svojim novim mađarskim prijateljima u najboljem svjetlu – šarolikim spektrom svjetskih i domaćih autora, razgalivši zaprešićku publiku, Bachovim koralima, no i veselim tonovima iz Zajčeva pera te slavonskog melosa. Mađari (domaći zbor iz Szombathelya i još jedan iz Tihanya) naše su pak Zaprešićane ugodno iznenadili kvalitetom izvedaba svojih i svjetskih klasičnih i gospel skladbi.

U završnom dijelu koncerta na pozornicu su stala oba zbora. Trima zajedničkim izvedbama ravnali su naizmjence voditelji obaju zborova. Zborovi su se skladno uklopili i pokazali da muzika vrlo lako može napraviti mostove prijateljstva te premostiti udaljenosti i jezične barijere. Proveli smo ih organizirano kroz Zaprešić i upoznali ih s njegovom i našom povijesti te smo ih nakon koncerta ugostili na domijenku.

Krajem godine snimljen je tonski materijal za nosač zvuka kojim smo zabilježili postignuća Zbora u proteklom razdoblju. Snimljeni materijal je odlične kvalitete tako da smo zadovoljni zabilježenim uspjesima ostvarenim ovim projektom.

Etno radionica je poduprla rad na svim projektima uključivši se sa izradom nakita i odora te oblačenjem voditelja na koncertima a također je bogato uključena u rad Dječje folklorne sekcije preko koje prenosimo znanje o tradicijskom oblačenju i nakitu te tehnikama njihove izrade na mlađe generacije ali i našu publiku. Oblačili smo djecu i odrasle u zaprešićke nošnje za razna gradska događanja i vjerske obrede te i na taj način promovirali našu tradicijsku baštinu i kulturu.

U 2018. Ostvareni su brojni koncerti i nastupi od kojih izdvajamo:

1. 05.01.2018. Koncert u Župnoj crkvi "Sveta tri Kralja" u Kraljevom vrhu povodom blagdana Sv. tri Kralja
2. 06.01.2018. Misa crkvi u Sopotu povodom blagdana Sv. tri Kralja, Zagreb
3. 27.01.2018. Predstavljanje CD-a „95 godina s vama“ MPZ KUDa "Ban Josip Jelačić", POUZ, Zaprešić
4. 28.01.2018 Nastup na koncertu povodom 135. godina HPD "VIJENAC", Koncertna dvorana glazbene škole, Požega
5. 22.02.2018. KUTRIĆ - nastup u knjižnici „Vladimir Nazor“ u Kustošiji, Zagreb
6. 07.04.2018. Međunarodni skup „Umjetnost – izazov i odgovornost“, POUZ, Zaprešić
7. 20.04.2018. Nastup Dječjeg zbora na humanitarnom koncertu OŠ A. Augustinčić „Hrabar kao Daba“, POUZ, Zaprešić
8. 05.05.2018. Sudjelovanje dječje folklorne sekcije na Smotri folklora, POUZ, Zaprešić
9. 20.05.2018.       Koncert „Banu u čast“ u crkvi MK Apostola, Zaprešić
10. 18.06.2018. Županijska smotra Zborova
11. 29.09.2018.       Sudjelovanje a MPZ KUDa "Ban Josip Jelačić" na koncertu H. Banaja povodom 20g orguljarskog djelovanja, u crkvi Sv. Ivana Krstitelja, Zaprešić
12. 06. i 07.10.2018. Rovinj – 51. susreti Državna smotra zborova
13. 14.10. 2018.      Gospodarski sajam u Zaprešiću
14. 28.10.2018.       Nastup na koncertu povodom 29. obljetnice Zajednice KUU Zagrebačke Županije, Dvorana „Globus“, Zagreb
15. 01.12.2018. Koncert „Banu u čast“, POUZ, Zaprešić
16. 17.12.2018. Koncert dječjeg zbora u Gradskoj knjižnici Zaprešić

Tijekom provedbe projekta ostvarena je i nastavljena iznimno uspješna suradnja sa našim prijateljskim udrugama Zborom župe MKA Zaprešić, Zborom župe Sv. Petra „Sv. Cecilija“, Zborom župe Tijela Kristova Sopot, zborom Ivan Kukuljević Sakcinski iz Zagreba, MPZ „Bistrani“, MPZ „Sklad“ iz Bakra te a također i sa našom sopranisticom Ljerkom Vladović i tubistom Zagrebačke filharmonije Krunoslavom Babićem te Turističkom zajednicom i svim institucijama Grada , Gradskom knjižnicom i brojnim udrugama koje djeluju u našem kraju.

Na koncertima su sudjelovali i članovi našeg podmlatka Dječjeg zbora i Dječje folklorne sekcije.

Ostvarena je tj. nastavljena iznimno uspješna suradnja sa našim prijateljima: fagotistom HNK g. Vladimirom Begovićem, Tamburaškim zborom „Gaj“ i Puhačkim orkestrom Zaprešić.

Događanja su popratile Televizija Zapad, Radio Z-fm, Zaprešićki list i Špigl, Turistička zajednica Zaprešić i Pučko učilište s kojima kontinuirano i kvalitetno surađujemo.

Krajem godine napustili su nas dirigenti obaju zborova te smo za Dječji zbor angažirali novu voditeljicu gđu. Nevenku Borčilo ujedno i članicu Mješovitog zbora što se pokazalo kao odlično i brzo rješenje a djeca su već na koncertu u Gradskoj knjižnici Zaprešić 17.12. pokazala da je to bio odličan odabir odlično izvevši nekoliko skladbi. Za dirigenta Mješovitog zbora natječaj je raspisan krajem godine te je u siječnju 2019. odabran na natječaju g.Damir Smerdel. Zbog bolesti dijela članova i promjene dirigenta morali smo napraviti malo dulju pauzu i priuštiti članovima odmor te smo po odabiru novog dirigenta Zbor nastaviti svoj rad na unapređenju kvalitete rada cijelog KUD-a.

U našem radu podržali su nas:

 Gradska uprava grada Zaprešića, Turistička zajednica grada Zaprešića, Zagrebačka županija, Srednja škola „Ban Josip Jelačić“, Pučko otvoreno učilišta, Župa BDM Kraljice apostola, Župa sv. Petra ap., Zaprešić.

Nadamo se i daljnjoj uspješnoj suradnji na obostranu korist i zadovoljstvo.

U Zaprešiću, 10.02.2019.g.

Potpis odgovorne osobe i pečat

Maja Vugec